

VLADA REPUBLIKE HRVATSKE

Zagreb, 10. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Dogovora o zajedničkom vođenju obrade podataka u pogledu obrade osobnih podataka u kontekstu mehanizma za suradnju u skladu s Uredbom (EU) 2019/452 Europskog parlamenta i Vijeća od 19. ožujka 2019. o uspostavi okvira za provjeru izravnih stranih ulaganja u Uniji |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine br. 150/11, 119/14, 93/16, 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_2021. donijela

**ZAKLJUČAK**

1. Prihvaća se Dogovor o zajedničkom vođenju obrade podataka u pogledu obrade osobnih podataka u kontekstu mehanizma za suradnju u skladu s Uredbom (EU) 2019/452 Europskog parlamenta i Vijeća od 19. ožujka 2019. o uspostavi okvira za provjeru izravnih stranih ulaganja u Uniji (u daljnjem tekstu: Dogovor), u tekstu koji je Vladi Republike Hrvatske dostavilo Ministarstvo vanjskih i europskih poslova aktom, KLASA: 018-05/21-90/2, URBROJ: 521-VIII-02-03-21-12, od 30. studenoga 2021.

2. Ovlašćuje se izvanredna i opunomoćena veleposlanica Republike Hrvatske u svojstvu stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu da, u ime Republike Hrvatske, potpiše Dogovor.

3. Zadužuje se Ministarstvo gospodarstva i održivog razvoja za provedbu i koordinaciju aktivnosti iz Dogovora.

KLASA:

URBROJ:

Zagreb, 10. prosinca 2021.

PREDSJEDNIK

mr.sc. Andrej Plenković

**OBRAZLOŽENJE**

Uredba (EU)2019/452 Europskog parlamenta i Vijeća od 19. ožujka 2019. o uspostavi okvira za provjeru izravnih stranih ulaganja u Uniji (u daljnjem u tekstu: Uredba EU 2019/452) uspostavlja mehanizam suradnje između država članica i Komisije u odnosu na izravna strana ulaganja koja mogu utjecati na sigurnost ili javni poredak.

U okviru mehanizma za suradnju države članice i Komisija razmjenjuju informacije u vezi izravnih stranih ulaganja, te su dužne poduzeti sve potrebne mjere kako bi se osigurala zaštita obrade osobnih podataka u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka (u daljnjem tekstu: Uredba (EU) 2016/679) i Uredbom (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka (u daljnjem tekstu: Uredba EU 2018/1725).

Članak 14. Uredbe (EU) 2019/452 uređuje da se svaka obradu osobnih podataka u skladu s predmetnom Uredbom provodi u skladu s Uredbom (EU) 2016/679 i Uredbom (EU) 2018/1725, i to samo u slučaju ako je potrebno da države članice provjere izravno strano ulaganje i osiguraju djelotvornost mehanizma za suradnju, pri čemu je čuvanje osobnih podataka ograničeno na vrijeme potrebno za postizanje svrhe u koju su prikupljeni.

Dogovor o zajedničkom vođenju obrade podataka u pogledu obrade osobnih podataka u kontekstu mehanizma za suradnju u skladu s Uredbom (EU) 2019/452 Europskog parlamenta i Vijeća od 19. ožujka 2019. o uspostavi okvira za provjeru izravnih stranih ulaganja u Uniji predstavlja tehnički sporazum između država članica i Komisije koje djeluju kao zajednički voditelji obrade podataka u vezi s obradom osobnih podataka, te kojim se utvrđuje raspored uloga, odgovornosti i praktičnih elemenata između država članica i Komisije u kontekstu mehanizma za suradnju u skladu s Uredbom EU 2019/452.

Slijedom navedenog, predlaže se da Vlada Republike Hrvatske donese Zaključak kojim se prihvaća tekst Dogovora o zajedničkom vođenju obrade podataka u pogledu obrade osobnih podataka u kontekstu mehanizma za suradnju u skladu s Uredbom (EU) 2019/452 Europskog parlamenta i Vijeća od 19. ožujka 2019. o uspostavi okvira za provjeru izravnih stranih ulaganja u Uniji i ovlasti stalnu predstavnicu Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu da, u ime Republike Hrvatske, potpiše Dogovor o zajedničkom upravljanju iz točke 1. ovoga Zaključka. Također, zadužuje se Ministarstvo gospodarstva i održivog razvoja za provedbu i koordinaciju aktivnosti iz predmetnog Dogovora.